[{"text_idx": "#000000", "text": "Saka mo\u0303is \u2013 pankranniku pa\u0308rl"}, {"text_idx": "#000001", "text": "Saka mo\u0303is on koht, kus ko\u0303rgel kaldal saavad kokku kultuuri- ja looduspa\u0308rand. Pangapealsel laiub korralikult renoveeritud mo\u0303isakompleks."}, {"text_idx": "#000002", "text": "Eelko\u0303ige paelub Saka mo\u0303is oma asukohaga Po\u0303hja-Eesti pankrannikul keset iidset parki 70 aastat tagasi loodud Ontika maastikukaitseala la\u0308a\u0308nepiiril. Pargipaviljon, lehtla ja arvukad pingid pargiteede a\u0308a\u0308res vo\u0303imaldavad omaette olemist, nautida rahu ja vaikust."}, {"text_idx": "#000006", "text": "Saka on u\u0308ks va\u0308hestest Eesti mo\u0303isakompleksidest, mis on tervikuna taastatud. Oma erilise asukoha, privaatsuse ja vo\u0303imalustega sobib Saka nii puhkuseks, to\u0308o\u0308alasteks va\u0308ljaso\u0303itudeks kui ka pidulike vastuvo\u0303ttude ja pulmade pidamiseks."}, {"text_idx": "#000007", "text": "Va\u0308rskelt renoveeritud ha\u0308rrastemaja avar saal mahutab kuni 100 inimest. Saali kasutatakse ka kontserdipaigana. Samas hoones asub ka Ida \u2013Virumaal u\u0308ks hinnatumaid a la carte restoran, kus teenindatakse erineva suurusega saalides vastavalt kliendi soovile."}, {"text_idx": "#000008", "text": "Lisaks on ha\u0308rrastemajas ku\u0308lastajate kasutada antiikse mo\u0308o\u0308bliga sisustatud kaminasaal ning suure u\u0308marlauaga Shoti saal."}, {"text_idx": "#000009", "text": "Ha\u0308rrastemaja u\u0308ks vaatamisva\u0308a\u0308rsus on kahtlemata klaasist po\u0303randaga ro\u0303du, kust avaneb vaade otse alla la\u0308bi kolme korruse. Ko\u0303ik numbritoad on eriilmelised ja igal toal oma suursugune nimi."}, {"text_idx": "#000014", "text": "Saka mo\u0303isa ha\u0308rrastemaja. Foto: erakogu"}]